Ο **Δημήτρης Φροξυλιάς** (Λευκωσία, 28 Ιουνίου 1993) είναι Έλληνας διεθνής ποδοσφαιριστής, ο οποίος αγωνίζεται ως μεσοεπιθετικός για την κυπριακή Ομόνοια 29ης Μαΐου.

Σταδιοδρομία σε συλλόγους
-------------------------

### Νεανική σταδιοδρομία

Γεννημένος στη Λευκωσία, ο Φροξυλιάς έκανε τα πρώτα του ποδοσφαιρικά βήματα σε ηλικία 5 εώς 9 ετών, στην ομάδα νέων του Τοξότη Λάρισας. Στη συνέχεια σε ηλικία 9 μέχρι 12 , εντάχθηκε στις ακαδημίες του ΑΠΟΕΛ και σε ηλικία 13 υπέγραψε στις ακαδημίες της Manchester City από όπου αποχώρησε μετά το διάστημα των 6 μηνών λόγω του υψηλού ποσού των εκπαιδευτικών δικαιωμάτων που ζητούσε το ΑΠΟΕΛ από την Manchester City. Στη συνέχεια πήγε στην ακαδημία νέων της ΑΕΚ, μετά από σύσταση του Τόνι Σαβέβσκι.

### ΑΕΚ

Τον Οκτώβριο του 2009, επιλέχθηκε από τον προπονητή Ντούσαν Μπάγεβιτς να ξεκινήσει προπόνηση με την πρώτη ομάδα της ΑΕΚ. Τον Ιανουάριο του 2010, σε ηλικία 16 ετών, υπέγραψε τριετές συμβόλαιο με την ομάδα. Έκανε την πρώτη του εμφάνιση για τον σύλλογο, ως αλλαγή στη θέση του Παναγιώτη Λαγού, κατά τη διάρκεια του αγώνα του Γιουρόπα Λιγκ εναντίον της Άντερλεχτ στις 4 Νοεμβρίου 2010, καθιστώντας τον το νεότερο παίκτη στην ιστορία του συλλόγου που αγωνίστηκε σε ευρωπαϊκή διοργάνωση, σε ηλικία 17 ετών. Τη σεζόν 2011-12, αγωνίστηκε με δανεισμό στον Φωκικό. 

### Κύπρος

Τον Ιανουάριο του 2013, μετακόμισε στην Κύπρο και στον Απόλλωνα Λεμεσού. Μέχρι το καλοκαίρι του 2017, αγωνίστηκε στους κυπριακούς συλλόγους Εθνικός Άχνας, ΑΕΚ Λάρνακας, Ένωσις Νέων Παραλιμνίου, Νέα Σαλαμίνα Αμμοχώστου και Ερμής Αραδίππου.

### Μεγάλη Βρετανία

Στις 31 Δεκεμβρίου 2017, υπέγραψε συμβόλαιο με την Νταμπάρτον της Τσάμπιονσιπ Σκωτίας. Σκόραρε το νικητήριο γκολ με ελεύθερο λάκτισμα στις καθυστερήσεις του αγώνα εναντίον της Κόνα'ς Κι Νόμαντς. Ακολούθως, σκόραρε ένα ακόμη νικητήριο γκολ στο εντός έδρας ντεμπούτο του στο πρωτάθλημα, αυτή τη φορά εναντίον της Μπρέχιν Σίτι στις 16 Σεπτεμβρίου 2017.  Τον Οκτώβριο του 2017, μετά από μία σειρά εντυπωσιακών επιδόσεων, ανανέωσε το συμβόλαιο του με το σύλλογο μέχρι το καλοκαίρι του 2018.

Ο Φροξυλιάς σημείωσε έναν εκπληκτικό νικητήριο γκολ με ελεύθερο λάκτισμα εναντίον της ουαλικής Δε Νιου Σαιντς, το οποίο έστειλε τη Νταμπάρτον σε τελικό εθνικού κυπέλλου για πρώτη φορά εδώ και πάνω από 100 χρόνια. Έφυγε από την ομάδα στο τέλος του συμβολαίου του, τον Μάιο του 2018 και υπέγραψε με την σκωτσέζικη Φόλκερκ. Μετά από μόλις οκτώ εμφανίσεις έφυγε από τον σύλλογο τον Οκτώβριο του 2018. Μετά από μία περίοδο χωρίς ομάδα, ο Φροξυλιάς εντάχθηκε στην Χάρινγκεϊ Μπόρο της Ίσθμιαν Λιγκ, όπου βρήκε τον διεθνή συμπαίκτη του, Γιώργο Αρέστη.

### Παναχαϊκή

Στις 14 Ιανουαρίου 2020, υπέγραψε με την Παναχαϊκή της Σούπερ Λιγκ 2, μέχρι το τέλος της σεζόν 2019-20.

Διεθνής σταδιοδρομία
--------------------

Ο Φροξυλιάς κλήθηκε στην Εθνική Κύπρου για πρώτη φορά το Μάρτιο του 2018, για έναν φιλικό αγώνα εναντίον του Μαυροβουνίου, καθιστώντας τον πρώτο παίκτη της Νταμπάρτον από τον Χάρι Τσάτον το 1932 που κλήθηκε σε Εθνική ομάδα ανδρών.

Στατιστικά καριέρας
-------------------

| Περίοδος | Ομάδα | Συμμ. | Γκολ |
| --- | --- | --- | --- |
| 2010-2012 |  ΑΕΚ | 1 | 0 |
| 2011-2012 |  Φωκικός (δαν.) | 8 | 0 |
| 2013-2014 |  Απόλλων Λεμεσού | 5 | 0 |
| 2014 |  Εθνικός Άχνας (δαν.) | 17 | 1 |
| 2014-2015 |  ΑΕΚ Λάρνακας | 5 | 0 |
| 2015-2016 |  Ένωσις Νέων Παραλιμνίου | 19 | 2 |
| 2016 |  Νέα Σαλαμίς | 1 | 0 |
| 2017 |  Ερμής Αραδίππου | 5 | 1 |
| 2017-2018 |  Νταμπάρτον | 23 | 5 |
| 2018 |  Φόλκερκ | 4 | 0 |
| 2019-2020 |  Χάρινγκεϊ Μπόρο | 20 | 10 |
| 2020 |  Παναχαϊκή | 6 | 0 |
|  Ονήσιλος | 15 | 1 |
| 2021 |  ΑΣΙΛ Λύσης | 13 | 1 |
| 2022 |  Ομόνοια 29ης Μαΐου | 22 | 5 |

Προσωπική ζωή
-------------

Ο Φροξυλιάς κατέχει διαβατήρια τόσο από την Ελλάδα όσο και από την Κύπρο, καθώς η μητέρα του κατάγεται από το κυπριακό χωριό Άγιος Επιφάνιος. Αποφάσισε να αγωνιστεί με την Εθνική Κύπρου.

Παραπομπές
----------

1. ↑  (πολλαπλές γλώσσες) *Transfermarkt*. 159017. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 561f8e34.
3. ↑  «As» (Ισπανικά) Grupo PRISA. Μαδρίτη. d\_froxylias/23652.
4. 1 2  Λέτσιος, Λάμπρος (23 Οκτωβρίου 2009). «Στη πρώτη ομάδα ο Φροξυλιάς». *aek365.gr*. Ανακτήθηκε στις 4 Νοεμβρίου 2010.
5. ↑  Σιόρι, Βίκι (22 Ιανουαρίου 2010). «Επαγγελματίας της ΑΕΚ ο Φροξυλιάς». *sentragoal.gr*. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 4 Νοεμβρίου 2010.
6. ↑  «'Ε"Χ"ασε την ευκαιρία και γλίτωσε τα χειρότερα η ΑΕΚ απέναντι στην Άντερλεχτ». *Το Βήμα*. 4 Νοεμβρίου 2010. Ανακτήθηκε στις 5 Νοεμβρίου 2010.
7. ↑  Κουνάδης, Θοδωρής (5 Νοεμβρίου 2010). «Ιστορικό ματς για Φροξυλιά». sport24.gr. Ανακτήθηκε στις 5 Νοεμβρίου 2010.
8. ↑  «AEK Athens 1 – 1 Anderlecht». Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 24 Ιανουαρίου 2020.
9. ↑  «Detailed stats». *www.transfermarkt.com*.
10. ↑  Γκάλογουεϊ, Άντι. «SIGNING NEWS: FROXYLIAS CHECKS IN». *Νταμπάρτον ΦΚ*. Ανακτήθηκε στις 31 Αυγούστου 2017.
11. ↑  «Dumbarton 2-1 Connah's Quay». *SPFL*. Αρχειοθετήθηκε από το πρωτότυπο στις 19 Αυγούστου 2017. Ανακτήθηκε στις 2 Σεπτεμβρίου 2017.
12. ↑  «Dumbarton 2-1 Brechin City». *SPFL*. SPFL. Αρχειοθετήθηκε από το πρωτότυπο στις 17 Σεπτεμβρίου 2017. Ανακτήθηκε στις 16 Σεπτεμβρίου 2017.
13. ↑  Φίνταλι, Άλαν. «JIMMY SIGNS CONTRACT EXTENSION». *Νταμπάρτον ΦΚ*. Ανακτήθηκε στις 25 Οκτωβρίου 2017.
14. ↑  Μπάροου, Σάιμον (17 Φεβρουαρίου 2018). «SONS WIN IRN BRU CUP SEMI-FINAL». *Νταμπάρτον ΦΚ*.
15. ↑  Φίνταλι, Άλαν (16 Μαΐου 2018). «Squad update/players released». Νταμπάρτον ΦΚ. Ανακτήθηκε στις 16 Μαΐου 2018.
16. ↑  «PLAYER UPDATE». *Φόλκερκ ΦΚ*. 5 Οκτωβρίου 2018.
17. ↑  «Haringey Sign Cypriot International». *Non League Today*. 23 Φεβρουαρίου 2019.
18. ↑  «Παναχαϊκή: Και επίσημα δικοί της Ανάκογλου-Φροξυλιάς». *www.pelop.gr*. 14 Ιανουαρίου 2020.
19. ↑  Τόμας, Άνταμ (13 Μαρτίου 2018). «Froxylias to play for Cyprus night before Dumbarton cup final». *Dumbarton Reporter*. Ανακτήθηκε στις 13 Μαρτίου 2018.
20. ↑  «Επαγγελματίας Ο ΑΠΟΕΛ, η Μ. Σίτι, ο "Νίκκι" και η ΑΕΚ». *aek365.gr*. 15 Φεβρουαρίου 2011. Ανακτήθηκε στις 15 Φεβρουαρίου 2011.

Εξωτερικοί σύνδεσμοι
--------------------

* Προφίλ στο Transfermarkt.com